stanford-oval/wikipedia huggingface dataset:
Jinkx Monsoon

| Jinkx Monsoon |
| --- | --- |
 Jinkx Monsoon Capital Pridessä Washington DCssä vuonna 2013.
Henkilötiedot
Koko nimi:  Hera Hoffer
Syntynyt: 18. syyskuuta 1987 (ikä 37) Portland, Oregon, Yhdysvallat
Ammatti:  näyttelijä, drag queen
Puoliso:  Michael Abbott (vih. 2021)
Näyttelijä
Taiteilijanimet:  Jinkx Monsoon
Aktiivisena:  2003-
Aiheesta muualla
Viralliset kotisivut
IMDb 
Hera Hoffer, tunnettu taiteilijanimellä Jinkx Monsoon, (s. 18. syyskuuta 1987) on yhdysvaltalainen näyttelijä ja drag queen. Hän on parhaiten tunnettu RuPaul’s Drag Race-TV-ohjelman viidennen tuotantokauden voittajana. Jinkx Monsoonin lisäksi Hoffer esittää myös toista drag-hahmoa, Deirde A. Irwiniä.
Ura > Uran alku

Hoffer aloitti dragin 16-vuotiaana esiintymällä ikärajattomassa Escape Nightclub-nimisessä yökerhossa. Taiteilijanimi Jinkx oli hänen lempinimensä Portlandissa HLBT-nuorison kesken, ennen kuin se vakiintui hänen viralliseksi drag-nimekseen. Sukunimi Monsoon tulee brittiläisen komediasarjan Todella upeeta hahmosta Edina Monsoon.
Muutettuaan Portlandista Seattleen 19-vuotiaana, hän julkaisi yhdessä Nick Sahoyahin kanssa Funny Or Die-nimiselle nettisivustolle lyhyitä jaksoja sarjasta nimeltä Monsoon Season.
Ura > Näyttelijänä

Hofferilla on ollut muutamia teatteri- ja musikaalirooleja: tammikuussa 2012 hän esitti Moritzia Balagan Theatren tuotannossa rock-musikaalista Spring Awakening ja saman vuoden kesällä Angelia 5th Avenue Theatren tuotannossa Rentistä. Vuoden 2013 tammikuussa hän esitti Hedwigin roolin Moore Theatren tuotannossa rock-musikaalista Hedwig and the Angry Inch. Kesäkuussa 2013 hän esitti Velma von Tusslea 5th Avenue Theatren tuotannossa Hairspray.
Hoffer on saanut myös esittää pieniä rooleja sarjoissa Blue Bloods, Steven Universe, Mighty Magiswords sekä Bravest Warriors.
Ura > RuPaul's Drag Race

Hoffer osallistui RuPaul's Drag Race -sarjan viidennelle kaudelle Jinkx Monsoonina vuonna 2013. Hän voitti kilpailun viikkotehtävät "Snatch Game" ja "Drama Queens". Hänet julistettiin voittajaksi sarjan finaalijaksossa, joka esitettiin 6. toukokuuta 2013.
Vuonna 2022 hän voitti RuPaul's Drag Race -sarjan All Stars -kilpailun seitsemännen kauden, jolla kisasi kilpailun aiemmin voittaneita. Hän on ensimmäinen kilpailun kaksinkertainen voittaja.
Yksityiselämä

Hoffer kasvoi katolisessa perheessä, mutta sai 18-vuotiaana tietää omaavansa äitinsä puolelta venäjänjuutalaiset juuret. Hän esittää drag-persoonansa, Jinkx Monsoonin, juutalaisena. Hoffer kärsii narkolepsiasta. Vuodesta 2006 hän on asunut Seattlessa, Washingtonissa.
Hoffer on kertonut olevansa transfeminiininen ja käyttävänsä she/her pronomineja. Aiemmin hän identifioitui muunsukupuoliseksi ja käytti yksityiselämässään they/them pronomineja (Englannin kielessä sanaa they voidaan käyttää sekä merkitsemään monikon kolmatta persoonaa (suomeksi he), että yksikön kolmannesta persoonasta, kun he tai she eivät sovi asiayhteyteen). Drag queeneista käytetään yleensä englannin kielessä feminiinistä pronominia she, jota myös Hoffer käyttää esiintyessään Jinkx Monsoonina.
Vuonna 2024 Hoffman kävi naaman feminisointi leikkauksessa. Hänellä on myös käynnissä HRT eli sukupuolta vahvistava hormonihoito.
Diskografia > Albumit

The Inevitable Album (2014)
The Ginger Snapped (2018)
Red Head Redemption (BenDeLaCremen kanssa, 2023)
Filmografia

| Vuosi | Elokuva / TV-sarja | Rooli | Huomautuksia |
| --- | --- | --- | --- |
| 2010 | Waxie Moon in Fallen Jewel | omana itsenään/Davey |  |
| 2013 | East of Adin | Anthony Johnson |  |
| 2013 | Huippu- drag queen haussa | omana itsenään | kilpailija |
| 2013 | RuPaul's Drag Race: Untucked | omana itsenään |  |
| 2013 | NewNowNext Awards | omana itsenään |  |
| 2014 | Drag Becomes Him | omana itsenään |  |
| 2014 | Blue Bloods | Tallulah/Dennis | 1 jakso |
| 2014 | Huippu- drag queen haussa | omana itsenään | kausi 6 - 2 jaksoa, vierailijana |
| 2015 | Huippu- drag queen haussa | omana itsenään | kausi 7 - 1 jakso, vierailijana |
| 2016 | Huippu- drag queen haussa | omana itsenään | kausi 8 - 2 jaksoa, vierailijana |
| 2016 | Gay For Play Game Show | omana itsenään | 1 jakso, vierailijana |
| 2018 | Steven Universe | Emerald (ääni) | 1 jakso |
| 2018 | Mighty Magiswords | Hairmosa (ääni) | 1 jakso |
| 2018 | Huippu- drag queen haussa | omana itsenään | kausi 10 - 1 jakso, vierailijana |
| 2018 | Bravest Warriors | Jenna (ääni) | 3 jaksoa |
| 2019 | Trixie Mattel: Moving Parts | omana itsenään |  |
| 2019 | The Queens | omana itsenään |  |
| 2019 | Huippu- drag queen haussa | omana itsenään | kausi 11 - 1 jakso, vierailijana |
| 2020 | AJ and the Queen | Edee | 1 jakso |
| 2020 | Blood & Makeup: The Last Laugh of Blah Blah the Clown | Melora Oswald | 3 jaksoa |
| 2020 | Happiest Season | Em K. Ultra |  |
| 2020 | The Jinkx and DeLa Holiday Special | omana itsenään |  |
| 2020-2023 | Helluva Boss |  | 5 jaksoa |
| 2022 | Sketchy Queens |  | 1 jakso |
| 2023 | Teenage Euthanasia | kahvila työntekijä | 1 jakso |
| 2023 | Here & Queer |  | 1 jakso |
| 2024 | Doctor Who | TBA | 1 jakso |
Jokerien KHL-kausi 2018–2019

Jokerien KHL-kausi 2018–2019 on järjestyksessään jääkiekkoseura Jokerien historian 52:s kausi, ja viides, jonka se pelaa KHL:ssä. Joukkue pelaa läntisen konferenssin Bobrov-divisioonassa. Lauri Marjamäki aloitti joukkueen päävalmentajana Jukka Jalosen sopimuksen umpeuduttua.
Sarjataulukko

| Sij>  | Joukkue[ n k ]  | O | V | JAV | JAH | H | TM | PM | ME | P | Karsinta |
| --- | --- | --- | --- | --- | --- | --- | --- | --- | --- | --- | --- |
| 2 | SKA Pietari | 62 | 45 | 4 | 5 | 8 | 209 | 80 | +129 | 103 | Etenee pudotuspeleihin |
| 3 | Lokomotiv Jaroslavl | 62 | 34 | 6 | 6 | 16 | 159 | 118 | +41 | 86 | Etenee pudotuspeleihin |
| 4 | Jokerit | 62 | 32 | 5 | 6 | 19 | 197 | 164 | +33 | 80 | Etenee pudotuspeleihin |
| 5 | Dinamo Moskova | 62 | 27 | 6 | 6 | 23 | 153 | 139 | +14 | 72 | Etenee pudotuspeleihin |
| 6 | Sotši | 62 | 19 | 9 | 10 | 24 | 145 | 155 | −10 | 66 | Etenee pudotuspeleihin |
↑  Divisioonien johtajat ovat konferenssin ensimmäinen ja toinen.
Pelaajasiirrot > Tulleet

| Nro>  | Paik>  | Kan>  | Pelaaja | Ikä | Ed>  seura | Sopimus | Lähde |
| --- | --- | --- | --- | --- | --- | --- | --- |
| 3 | P |  | Karl Stollery | 30 |  Dinamo Riika | 2019 |  |
| 16 | H |  | Geoff Platt | 33 |  TsSKA Moskova | 2019 |  |
| 50 | P |  | Viktor Lööv | 25 |  Iowa Wild | 2019 |  |
| 51 | P |  | Alex Grant | 26 |  Iowa Wild | 2019 |  |
| 65 | H |  | Sakari Manninen | 26 |  Örebro SK | 2019 |  |
| 76 | H |  | Kristian Vesalainen (laina) | 19 |  Winnipeg Jets | 2019 |  |
| 77 | P |  | Eemeli Räsänen | 19 |  Kingston Frontenacs | 2020 |  |
| 84 | H |  | Max Wärn | 30 |  HV71 | 2019 |  |
| 98 | MV |  | Jānis Kalniņš | 26 |  Dinamo Riika | 2019 |  |
|  | H |  | Viliam Cacho | 19 |  Green Bay Gamblers | 2019+1 |  |
|  | P |  | Eetu Torpström | 20 |  Amherst Minutemen | 2019+1 |  |
Pelaajasiirrot > Lähteneet

| Nro>  | Paik>  | Kan>  | Pelaaja | Ikä | Seuraan | Sopimus | Lähde |
| --- | --- | --- | --- | --- | --- | --- | --- |
| 2 | P |  | Rasmus Rissanen | 27 |  Örebro HK | 2020 |  |
| 13 | H |  | Petteri Wirtanen | 32 |  TPS | 2018 |  |
| 31 | MV |  | Karri Rämö | 32 |  Avangard Omsk | 2019 |  |
| 34 | H |  | Olli Palola | 30 |  Kunlun Red Star | 2019 |  |
| 56 | P |  | Juho Rautanen | 21 |  Tappara | 2021 |  |
| 61 | H |  | Tommi Huhtala | 30 |  Adler Mannheim | 2020 |  |
| 79 | P |  | Niclas Andersén | 30 |  Brynäs IF | 2021 |  |
| 97 | P |  | Matt Gilroy | 34 |  Rapperswil | 2019 |  |
|  | H |  | Julius Rantaeskola | 25 |  IPK | 2019 |  |
Tolvana

| Tolvana |
| --- | --- |

Kirjailija:  Reijo Mäki
Kansitaiteilija:  Timo Numminen
Kieli:  suomi
Genre:  dekkari
Kustantaja:  Otava
Julkaistu:  2019
Sivumäärä:  460
ISBN:  978-951-1-34110-9
Sarja: Vares
Edeltävä:  Gekko
Seuraava:  Soopeli
Löydä lisää kirjojaKirjallisuuden teemasivulta
Tolvana on Reijo Mäen vuonna 2019 ilmestynyt kolmaskymmenes Vares-dekkari. Se käsittelee Venäjää. Kirjan kustansi Otava.
Tolvanan aihe on Venäjän pyrkimys varautua kriisitilanteita varten hankkimalla strategisia asemia Turun saaristosta laivaväylien varrelta ja tekemällä muita valmisteluja. [Vrt. Airiston Helmi tutkinta] Teema on sama kuin Mäen vuonna 2001 julkaisemassa kirjassa Kolmastoista yö. Tolvana käsittelee lisäksi Venäjän suhdetta toisinajattelijoihin ja sivuaa siten myös Mäen vuonna 1988 kirjoittamaa Marraskuu on musta hauta -teosta. Juonessa on yhtymäkohtia vuonna 1991 julkaistuun Kuoleman kapellimestariin. Kirjassa esitellään myös Venäjän turvallisuuspalvelujen suhteita ja toimintatapoja.
Vastaanotto

Turun Sanomien Kimmo Rantanen arvioi kirjaa useammasta näkökulmasta avautuvaksi perus-Varesta jäntevämmäksi trilleriksi. Mäki varoittaa Ilkka Remeksen tapaan naiiviudesta Venäjän valtapyrkimysten suhteen, mitä korostaa vielä kirjan lähdeluettelo ja jälkisanat.
Ilmestymisvuonnaan Tolvanaa myytiin 21 400 kappaletta ja se oli kuudenneksi myydyin kotimainen kaunokirja.
Raphael Haaser

| Mitalit> Maa:   Itävalta.Miesten alppihiihto.MM-kilpailut  | Mitalit> Maa:   Itävalta.Miesten alppihiihto.MM-kilpailut  | Mitalit> Maa:   Itävalta.Miesten alppihiihto.MM-kilpailut  | Maa:   Itävalta> Miesten alppihiihto. |
| --- | --- | --- | --- |
|  Kultaa | Saalbach 2025 | suurpujottelu |  |
|  Hopeaa | Saalbach 2025 | supersuurpujottelu |  |
|  Pronssia | Courchevel / Méribel 2023 | alppiyhdistetty |  |
Raphael Haaser (s. 17. syyskuuta 1997 Innsbruck) on itävaltalainen suurpujottelun maailmanmestari..
Haaser voitti Euroopan nuorten olympiafestivaaleilla kultaa pujottelussa 2015. Hän saavutti nuorten MM-kilpailuissa hopeaa supersuurpujottelussa ja pronssia syöksylaskussa 2017 sekä pronssia alppiyhdistetyssä 2018.
Haaser sijoittui Pekingin olympialaisissa 2022 alppiyhdistetyssä seitsemänneksi ja suurpujottelussa 11:nneksi. Hän saavutti  Courchevelin / Méribelin MM-kilpailuissa 2023 pronssia alppiyhdistetyssä sekä oli viides supersuurpujottelussa ja kolmastoista suurpujottelussa. Saalbachin MM-kilpailuissa 2025 hän voitti suurpujottelun maailmanmestaruuden ja saavutti hopeaa supersuurpujottelussa.
Haaser kilpaili maailmancupissa ensimmäisen kerran Hinterstoderin supersuurpujottelussa karkauspäivänä 2020, ja saavutti heti ensimmäiset maailmancupin pisteensä oltuaan 23:s. Kymmenen parhaan joukkoon hän sijoittui ensimmäisen kerran oltuaan neljäs Saalbach-Hinterglemmin supersuurpujottelussa maaliskuussa 2021. Ensimmäisen maailmancupin palkintosijansa hän saavutti oltuaan toinen Bormion supersuurpujottelussa joulukuussa 2021. Hän oli toinen Bormion supersuurpujottelussa joulukuussa 2023. Hän oli toinen Garmisch-Partenkirchenin supersuurpujottelussa tammikuussa 2024. Saman kauden supersuurpujottelucupissa hän sijoittui kolmanneksi. Hän sijoittui Kitzbühelin supersuurpujottelussa toiseksi tammikuussa 2025.
Haaser sijoittui Eurooppa-cupin kokonaiskilpailussa toiseksi kausilla 2019–2020 ja 2020–2021 sekä voitti supersuurpujottelucupin kaudella 2019–2020. Hän on voittanut Eurooppa-cupissa neljä osakilpailua, ollut kuusi kertaa toinen ja kerran kolmas.
Myös Raphael Haaserin sisar Ricarda Haaser on alppihiihtäjä.
Jokelan rautatieasema

Jokelan rautatieasema (ruots. Jokela järnvägsstation, lyh. Jk, ratakm 47,937) on matkustajaliikenteen rautatieliikennepaikka Tuusulassa, Jokelan taajamassa. Asemalla pysähtyvät pääkaupunkiseudun lähiliikenteen R- ja T-junat, kaukojunia ei asemalla pysähdy. Helsinkiin liikennöidään raiteelta 1 ja Riihimäen suuntaan raiteelta 2. Vuodesta 2016 alkaen osa R-junista on jatkanut Riihimäeltä Tampereelle, mikä mahdollisti jokelalaisille suoran junayhteyden myös aina Tampereelle asti. Raide 3 ei ole käytössä muuten kuin poikkeustapauksissa
Historia

Jokelan asema avattiin ensin pysäkkinä, mutta se korotettiin asemaksi vuonna 1874 tiilitehtaan perustamisen myötä. Rautatien alkuaikoina matka-ajat olivat pitkiä, Helsinkiin matka-aika oli yli kaksi tuntia. Rautatiellä on ollut keskeinen merkitys Jokelan teollisuuden ja väestön kasvulle. Knut Nylanderin suunnittelema asemarakennus valmistui seuraavana vuonna, ja sitä laajennettiin Bruno Granholmin suunnittelemalla poikkipäädyllä vuonna 1903. Aseman sisäosat on kauttaaltaan uusittu. Aseman ulkoasussa ikkunoita on muutettu ja kuistin kaide poistettu. Asema-alueeseen kuuluu asemarakennuksen lisäksi asemapäällikön talo ja radan toisella puolella sijaitseva rautatieläisten asuintalo. Jokelassa toimi parhaimmillaan useita tehtaita, joiden myötä tavaraliikenne oli vilkasta. Tavaraliikenteen tarpeita varten raiteiden molemmille puolille rakennettiin makasiinirakennuksia. Tehtaiden hiljennyttyä tavaraliikenne päättyi ja makasiineja purettiin.
Vuonna 1993 Jokelan aseman miehitys päättyi, kun aseman liikenteenohjaus muuttui kauko-ohjatuksi. Vuonna 1995 asemarakennus siirtyi VR:n omistukseen. Aseman lipunmyynti lakkautettiin kesäkuussa 2011 paikallisten vastustuksesta huolimatta. Asemalla on kuitenkin lipunmyynti lippuautomaatin muodossa. Vanhassa asemarakennuksessa on sittemmin toiminut ainakin kahvila. VR ilmoitti vuonna 2023 aikeistaan myydä monen muun asemarakennuksen ohella Jokelan aseman. Mediassa haastatellun Kuntaliiton asiantuntijan mukaan rakennuksen kehittäminen on kuitenkin haastavaa, sillä se ei sovellu asuinkäyttöön eikä siihen ole onnistuttu saamaan yrityksistä huolimatta kannattavaa liiketoimintaa.
Jokelan ratapihan pohjoispäässä sattui 21.huhtikuuta 1996 onnettomuus. Onnettomuudessa Oulusta Helsinkiin matkalla ollut pikajuna ajoi sumussa liian kovaa nopeutta ja juna suistui raiteilta. Onnettomuudessa kuoli neljä ihmistä ja loukkaantui 75. Onnettomuus oli tapahtumahetkellä pahin rauhanaikana sattunut junaonnettomuus.
Shakespeare: The Animated Tales

| Shakespeare: The Animated Tales |
| --- | --- |
Tyyli:  draama komedia
Luoja(t):  Leon Garfield
Alkuperämaa:   Iso-Britannia  Venäjä
Alkuperäiskieli:  englanti
Verkko:   BBC Two  HBO
Esitetty:   1992-11-099. marraskuuta 1992 – 1994-12-1414. joulukuuta 1994
Tuotantokausia:  2
Jaksoja:  12
Tuotanto
Tuotantoyhtiö(t):  BBC Cymru Wales Christmas Films Dave Edwards Studio
Aiheesta muualla
IMDb
Shakespeare: The Animated Tales (tunnetaan myös nimellä The Animated Shakespeare) on Leon Garfieldin luoma brittiläinen animaatiosarja, joka perustuu William Shakespearen näytelmiin.
Shakespeare: The Animated Tales alkoi BBC Two -kanavalla 9. marraskuuta 1992 ja päättyi 14. joulukuuta 1994. Yhdysvalloissa ohjelmaa esitti HBO-kanava ja sarjan juonsi Robin Williams.
Sarjaa tehtiin kaksi kautta, jotka molemmat sisälsivät kuusi noin kolmenkymmenen minuutin mittaista näytelmään perustuvaa animaatiota.
Ensimmäinen kausi

Sarjan ensimmäinen kausi sisältää kuusi näytelmäsovitusta.
Ensimmäinen kausi > A Midsummer Night's Dream

Ohjaaja, suunnittelija ja animoija: Robert Saakiants
Alkuperäinen esitys: 9. marraskuuta 1992
Animaatiotekniikka: kalvoanimaatio
| --- | --- |
 Menna Trussler, Kertoja  Daniel Massey, Oberon  Suzanne Bertish, Titania  Anthony Jackson, Puck  Abigail McKern, Hermia  Kathryn Pogson, Helena :  Charles Millham, Demetrius  Kim Wall, Lysander  Bernard Hill, Nick Bottom  Pete Postlethwaite, Peter Quince  Anna Linstrum, Keiju  Lorraine Cole, Keiju
Ensimmäinen kausi > The Tempest

Ohjaaja: Stanislav Sokolov
Suunnittelija: Elena Livanova
Alkuperäinen esitys: 16. marraskuuta 1992
Animaatiotekniikka: stop motion
| --- | --- |
 Martin Jarvis, Kertoja  Timothy West, Prospero  Alun Armstrong, Caliban  Ella Mood, Ariel  Katy Behean, Miranda  Jonathan Tafler, Ferdinand :  John Moffatt, Alonso  James Greene, Gonzalo  Sion Probert, Sebastian  Peter Guinness, Antonio  Stephen Thorne, Stefano  Ric Jerrom, Trinculo
Ensimmäinen kausi > Macbeth

Ohjaaja: Nikolai Serebryakov
Suunnittelijat: Vladimir Morozov, Ildar Urmanche
Alkuperäinen esitys: 23. marraskuuta 1992
Animaatiotekniikka: kalvoanimaatio
| --- | --- |
 Alec McCowen, Kertoja  Brian Cox, Macbeth  Zoë Wanamaker, Lady Macbeth  Laurence Payne, Duncan  Patrick Brennan, Banquo  Clive Merrison, Macduff :  David Acton, Malcolm  John Baddeley, Lennox  Richard Pearce, Donalbain  Mary Wimbush, Noita  Val Lorraine, Noita  Emma Gregory, Noita
Ensimmäinen kausi > Romeo and Juliet

Ohjaaja: Efim Gamburg
Suunnittelija: Igor Makarov
Alkuperäinen esitys: 30. marraskuuta 1992
Animaatiotekniikka: kalvoanimaatio
| --- | --- |
 Felicity Kendal, Kertoja  Linus Roache, Romeo  Clare Holman, Julia  Jonathan Cullen, Benvolio  Greg Hicks, Mercutio :  Brenda Bruce, Imettäjä  Garard Green, Veli Lorenzo  Brendan Charlson, Tybalt  Charles Kay, Capulet  Maggie Steed, rouva Capulet
Ensimmäinen kausi > Hamlet

Ohjaaja: Natalia Orlova
Suunnittelijat: Peter Kotov, Natalia Demidova
Alkuperäinen esitys: 7. joulukuuta 1992
Animaatiotekniikka: lasimaalaus-animaatio
| --- | --- |
 Michael Kitchen, Kertoja  Nicholas Farrell, Hamlet  John Shrapnel, Claudius  John Shrapnel, Haamu  Susan Fleetwood, Gertrude :  Tilda Swinton, Ofelia  John Warner, Polonius  Dorien Thomas, Horatio  Andrew Wincott, Laertes
Ensimmäinen kausi > Twelfth Night

Ohjaaja: Maria Muat
Suunnittelija: Ksenia Prytkova
Alkuperäinen esitys: 14. joulukuuta 1992
Animaatiotekniikka: nukkeanimaatio
| --- | --- |
 Rosemary Leach, Kertoja  Fiona Shaw, Viola  Roger Allam, Orsino  Suzanne Burden, Olivia  Gerald James, Malvolio :  Willie Rushton, Toby Belch  Stephen Tompkinson, Sir Andrew  Alice Arnold, Maria  Stefan Bednarczyk, Feste  Hugh Grant, Sebastian
Toinen kausi

Sarjan toinen kausi sisältää kuusi näytelmäsovitusta.
Toinen kausi > Richard III

Ohjaaja: Natasha Orlova
Suunnittelija: Peter Kotov
Alkuperäinen esitys: 2. marraskuuta 1994
Animaatiotekniikka: lasimaalaus-animaatio
| --- | --- |
 Alec McCowen, Kertoja  Antony Sher, Rikhard III  Eleanor Bron, Yorkin herttuatar  Tom Wilkinson, Buckinghamin herttua  James Grout, Sir William Catesby/Elyn piispa  Sorcha Cusack, Kuningatar Elisabet  Suzanne Burden, Anne :  Stephen Thorne, Lordi Hastings/Kardinaali  Michael Maloney, Clarence/Norfolkin herttua  Spike Hood, Prinssi Edvard  Hywel Nelson, Yorkin herttua  Patrick Brennan, Richmondin jaarli/Toinen murhaaja  Philip Bond, Tyrrel  Brendan Charleson, Ensimmäinen murhaaja/Viestintuoja
Toinen kausi > The Taming of the Shrew

Ohjaaja: Aida Ziablikova
Suunnittelija: Olga Titova
Alkuperäinen esitys: 9. marraskuuta 1994
Animaatiotekniikka: nukkeanimaatio
| --- | --- |
 Mick Walter, Kertoja  Amanda Root, Kate  Nigel Le Vaillant, Petruchio  Malcolm Storry, Sly/Nathaniel  Manon Edwards, Bianca :  John Warner, Gremio/Palvelija/Räätäli  Gerald James, Baptista  Lawmary Champion, Emäntä/Leski  Hilton McRae, Hortensio/Peter  Richard Pearce, Lucentio
Toinen kausi > As You Like It

Ohjaaja: Alexei Karayev
Suunnittelija: Valentin Olshvang
Alkuperäinen esitys: 16. marraskuuta 1994
Animaatiotekniikka: öljymaalaus-animaatio
| --- | --- |
 David Burke, Kertoja  Sylvestra Le Touzel, Rosalinda  Maria Miles, Celia/Audrey  James McAndrew, Orlando  Peter Gunn, Touchstone/Viestintuoja  David Holt, Silvius/Hymen :  Nathaniel Parker, Jacques/Oliver  Stefan Bernarczyk, Amiens/Lord  Christopher Benjamin, Herttua Frederick/Corin  Garard Green, Vanhempi herttua/Adam  Eiry Thomas, Phoebe
Toinen kausi > Julius Caesar

Ohjaaja: Yuri Kulakov
Suunnittelijat: Galina Melko, Victor Chuguyevsky
Alkuperäinen esitys: 30. marraskuuta  1994
Animaatiotekniikka: kalvoanimaatio
| --- | --- |
 Joss Ackland, Julius Caesar  Frances Tomelty, Calphurnia  David Robb, Brutus  Hugh Quarshie, Cassius  Jim Carter, Marcus Antonius  Judith Sharp, Portia :  Peter Woodthorpe, Casca  Andrew Wincott, Kertoja/Octavius  Dillwyn Owen, Tietäjä/Trebonius  Tony Leader, Cinna/Decius  John Miers, Lucius
Toinen kausi > The Winter's Tale

Ohjaaja: Stanislav Sokolov
Suunnittelija: Helena Livanova
Alkuperäinen esitys: 7. joulukuuta 1994
Animaatiotekniikka: nukkeanimaatio
| --- | --- |
 Roger Allam, Kertoja  Anton Lesser, Lentes  Jenny Agutter, Hermione  Sally Dexter, Paulina  Michael Kitchen, Polixenes  Adrienne O'Sullivan, Perdita  Stephen Tompkinson, Autoclycus :  Philip Voss, Paimen/Tuomari  Simon Harris, Paimenen poika/Palvelija  Jonathan Tafler, Camillo  Timothy Bateson, Aantigonus  Jonathan Firth, Florizel  Spike Hood, Paimenen nuori poika  Hywel Nelson, Mamillius
Toinen kausi > Othello

Ohjaaja ja suunnittelija: Nikolai Serebryakov
Alkuperäinen esitys: 14. joulukuuta 1994
Animaatiotekniikka: kalvoanimaatio
| --- | --- |
 Philip Bond, Kertoja  Colin McFarlane, Othello  Gerard McSorley, Jago  Philip Franks, Cassio  Sian Thomas, Desdemona :  Dinah Stabb, Emilia/Bianca  Terry Dauncey, Brabantio  Ivor Roberts, Venetsian Doge/Lodovico  Simon Ludders, Roderigo
Aiheesta muualla

Shakespeare: The Animated Tales Internet Movie Databasessa (englanniksi)
Cevdet Sunay

| Cevdet Sunay |
| --- | --- |

Turkin 5. presidentti
 28. maaliskuuta 1966 – 28. maaliskuuta 1973  
Pääministeri:  Süleyman Demirel Nihat Erim Ferit Melen
Edeltäjä:  Cemal Gürsel
Seuraaja:  Fahri Korutürk
Henkilötiedot
Syntynyt: 10. helmikuuta 1899 Trabzon
Kuollut: 22. toukokuuta 1982 (83 vuotta) Istanbul
Puoliso:  Atıfet Sunay
Tiedot
Puolue:  sitoutumaton
 Nimikirjoitus
Cevdet Sunay (10. helmikuuta 1899 – 22. toukokuuta 1982) oli turkkilainen kenraali, poliittinen johtaja ja maan viides presidentti.
Sunay syntyi Trabzonissa, kävi koulunsa Erzurumissa, Kirkukissa (nykyinen Irak) ja Edirnessa. Hän valmistui Kulelin sotilasoppilaitoksesta Istanbulissa. Ensimmäisessä maailmansodassa hän taisteli Palestiinan rintamalla ja jäi brittien vangiksi 1918. Vapaaksi pääsynsä jälkeen hän palveli eteläisellä rintamalla ja länsirintamalla itsenäisyyssodassa.lähde?
Sunay jatkoi opintojaan ja valmistui 1930 sotilasakatemiasta esikuntaupseeriksi. Hänet ylennettiin kenraaliksi 1949 ja viimein neljän tähden kenraaliksi 1959. Hänet nimitettiin 1940 armeijan komentajaksi ja myöhemmin yleisesikunnan johtoon.lähde?
Vuonna 1966 presidentti Cemal Gürsel nimitti hänet senaattiin. Kun Gürselin terveys heikkeni ja hän estyi hoitamasta virkaansa, parlamentti valitsi 28. maaliskuuta 1966 Sunayn maan presidentiksi. Hän pysyi asemassaan koko seitsenvuotiskauden terrorismista, opiskelijalevottomuuksista ja vallankaappauksen uhasta huolimatta. Kautensa jälkeen hänestä tuli elinikäinen senaattori.
Sunay kuoli 1982 Istanbulissa. Hänen ruumiinsa siirrettiin elokuussa 1988 pysyvään hautapaikkaan Turkin valtionhautausmaalle Ankaraan.lähde?
Kumanovo

| Kumanovo (Куманово) |
| --- | --- |
 Aukio Kumanovossa
 lippu:  vaakuna
 Kumanovo
 Koordinaatit: 42°05′N, 21°40′E 
Valtio:   Pohjois-Makedonia
Alue:  Koillisalue
Kunta:  Kumanovo
Väkiluku (2010):  115 894
Aikavyöhyke:  UTC+1
 – Kesäaika:  UTC+2
 
 http://www.kumanovo.gov.mk/ 
Infobox OKVirheellinen NIMI-arvo: 
Kumanovo (mak. Куманово, alb. Kumanova) on kaupunki Pohjois-Makedonian pohjoisosassa pääkaupunki Skopjen koillispuolella. Kaupungissa on 115 894 asukasta (vuonna 2010). Kumanovo sijaitsee Žegligovon alueella Kumanovon laaksossa vuorten ympäröimänä. Kaupungin nimen uskotaan tulleen turkkilaisilta kumaaneilta, jotka asuivat alueella 1100–1200-luvuilla.
Kumanovo on tärkeä metalli- ja tekstiiliteollisuuden keskus, ja rautatie yhdistää sen Skopjeen ja Serbiaan. Ensimmäiset maininnat kaupungista ovat 1500-luvulta, jolloin Kumanovosta tuli alueensa hallinnollinen keskus. Kumanovo tunnetaan legendaarisen vallankumousjohtajan Petre Vojničkin eli Karpošin kotikaupunkina. Hänen turkkilaisia vastaan vuonna 1689 järjestämänsä Karpoš-kapinan jälkeen Kumanovo taantui. Toisen maailmansodan jälkeen Kumanovo on teollistunut ja kasvanut nopeasti. Kaupungin alueella on useita kirkkoja ja luostareita ja sen ympäristössä esihistoriallisia monumentteja, kuten Kokinon 4 000 vuotta vanha megaliittinen observatorio.
9. toukokuuta 2015 kaupungissa käydyissä taisteluissa kuoli 22, joista kahdeksan poliiseja. Yhteenotoista asetettiin syytteeseen terrorismista 30, joista 18 oli albaaneja Kosovosta.